Ενέργεια

Ενέργεια Energy

Είναι μία Φυσική Οντότητα. Επίσης με την ίδια ονομασία αναφέρεται και το αντίστοιχο Φυσικό Μέγεθος.

Γενικά
Kάθε Φυσικό Σύστημα περιέχει (ή εναλλακτικά αποθηκεύει) μία οντότητα που ονομάζεται ενέργεια. Δεν είναι απλώς μια λογιστική έννοια, αλλά μία Φυσική Οντότητα που υπάρχει στο Σύμπαν όπως και η Ύλη η οποία δίνει την δυνατότητα να προβλέψουμε την εξέλιξη ή την κίνηση ενός φυσικού συστήματος.

Αντίστοιχο φυσικό μέγεθος
Ορίζεται ως το έργο που απαιτείται προκειμένου το σύστημα να μεταβεί από μια αρχική κατάσταση σε μια τελική.

Ακριβώς πόση ενέργεια περιέχεται σε ένα σύστημα μπορεί να υπολογιστεί παίρνοντας το άθροισμα ή το ολοκλήρωμα ενός αριθμού ειδικών εξισώσεων (όπως οι εξισώσεις Lagrange ή οι εξισώσεις Hamilton), καθεμιά από τις οποίες δίνει την ενέργεια που έχει αποθηκευτεί κατά έναν ιδιαίτερο τρόπο.

Μορφές Ενέργειας
Ανάλογα με τον τρόπο που έχει αποκτηθεί, ανταλλαχθεί ή αποθηκευτεί, μπορούμε να μιλήσουμε για πολλές μορφές ενέργειας:
 * Την Κινητική Ενέργεια
 * Τη Δυναμική Ενέργεια
 * Τη Χημική Ενέργεια
 * Την Πυρηνική Ενέργεια
 * Την Θερμική Ενέργεια
 * Την Ηλεκτρική Ενέργεια

Διατήρηση Ενέργειας
Γενικά, η παρουσία της ενέργειας ανιχνεύεται από έναν παρατηρητή κάθε φορά που υπάρχει αλλαγή στις ιδιότητες ενός αντικειμένου ή ενός συστήματος.

Η κυριότερη ιδιότητά της είναι ότι η συνολική ενέργεια ενός απομονωμένου (κλειστού) συστήματος είναι σταθερή, πρόταση που έχει αποδειχθεί από πλήθος πειραμάτων και χαρακτηρίζεται ως μία από τις πλέον θεμελιώδεις αρχές διατήρησης της φυσικής.